KOMISIJAS ĪSTENOŠANAS LĒMUMS (ES) 2020/588

(2020. gada 22. aprīlis),

kas attiecas uz tiem atbrīvojumiem no paplašinātā antidempinga maksājuma par konkrētu Ķīnas Tautas Republikas izcelsmes velosipēda daļu importu, kuri noteikti, ievērojot Regulu (EK) Nr. 88/97

(izziņots ar dokumenta numuru C(2020) 2382)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 13. panta 4. punktu,

ņemot vērā Padomes 1997. gada 10. janvāra Regulu (EK) Nr. 71/97, ar kuru galīgo antidempinga maksājumu, kas ar Regulu (EEK) Nr. 2474/93 noteikts Ķīnas Tautas Republikas izcelsmes velosipēdiem, attiecina arī uz konkrētu velosipēda daļu importu no Ķīnas Tautas Republikas, kā arī iekasē paplašināto maksājumu par šādu importu, kas reģistrēts saskaņā ar Regulu (EK) Nr. 703/96 (2), un jo īpaši tās 3. pantu,

ņemot vērā Komisijas 2020. gada 20. janvāra Īstenošanas regulu (ES) 2020/45, ar kuru groza Īstenošanas regulu (ES) 2019/1379 attiecībā uz tā antidempinga maksājuma attiecināšanu, kas ar Padomes Regulu (EK) Nr. 71/97 noteikts Ķīnas Tautas Republikas izcelsmes velosipēdu importam, arī uz konkrētu Ķīnas Tautas Republikas izcelsmes velosipēdu daļu importu (3),

ņemot vērā Komisijas 1997. gada 20. janvāra Regulu (EK) Nr. 88/97, ar ko atļauj atbrīvojumu no ar Padomes Regulu (EK) Nr. 71/97 uzliktā un ar Padomes Regulu (EEK) Nr. 2474/93 paplašinātā antidempinga maksājuma noteiktu Ķīnas Tautas Republikas izcelsmes velosipēda daļu importam (4), un jo īpaši tās 4. līdz 7. pantu,

pēc dalībvalstu informēšanas,

tā kā:

Saskaņā ar Regulas (EK) Nr. 71/97 3. pantu Komisija ir pilnvarota pieņemt pasākumus, kas nepieciešami, lai atļautu atbrīvot no paplašinātā maksājuma svarīgāko velosipēda daļu importu, kas nav saistīts ar antidempinga maksājuma apiešanu.

Uz šā pamata Komisija no paplašinātā maksājuma ir atbrīvojusi vairākus velosipēdu montētājus (“no maksājuma atbrīvotās Puses”).

Kā paredzēts Regulas (EK) Nr. 88/97 16. panta 2. punktā, Komisija Eiropas Savienības Oficiālajā Vēstnesī ir publicējusi secīgus no maksājuma atbrīvoto Pušu sarakstus (5) .

1. ATBRĪVOJUMA LŪGUMI

Laikposmā no 2016. gada 19. decembrim līdz 2019. gada 17. oktobrim Komisija no 1. un 3. tabulā uzskaitītajām Pusēm saņēma atbrīvojuma lūgumus, kā arī informāciju, kas vajadzīga, lai saskaņā ar Regulas (EK) Nr. 88/97 4. panta 1. punktu noteiktu, vai šie lūgumi ir atbilstīgi.

Saskaņā ar Regulas (EK) Nr. 88/97 5. panta 1. punktu no dienas, kad Komisija saņēmusi attiecīgos lūgumus, līdz lēmuma pieņemšanai par 1. un 3. tabulā uzskaitīto Pušu, kas lūdz atbrīvojumu, lūgumu pamatotību tiek atlikta paplašinātā maksājuma samaksa attiecībā uz visu to svarīgāko velosipēda daļu importu, kuras minētās Puses deklarējušas laišanai brīvā apgrozībā.

2. ATBRĪVOJUMA ATĻAUJA

Komisija izskatīšanā konstatēja, ka Ķīnas izcelsmes daļu vērtība ir mazāka nekā 60 % no to visu velosipēdu daļu kopējās vērtības, kuras tiek izmantotas abu Pušu veiktā montāžā. Tas pats attiecas uz lielāko daļu velosipēdu, kurus samontējušas abas Puses.

Šā iemesla dēļ un saskaņā ar Regulas (EK) Nr. 88/97 7. panta 1. punktu 1. tabulā uzskaitītās Puses atbilst atbrīvojuma nosacījumiem no paplašinātā maksājuma.

Saskaņā ar Regulas (EK) Nr. 88/97 7. panta 2. punktu atbrīvojumiem būtu jāstājas spēkā dienā, kad saņemti minētie lūgumi. Tādējādi Pušu, kas lūdz atbrīvojumu, muitas parāds, kurš saistīts ar paplašināto maksājumu, no minētās dienas būtu jāuzskata par spēkā neesošu.

Minētās Puses tika informētas par Komisijas secinājumiem, kas attiecas uz to lūgumu pamatotību, un tām tika dota iespēja iesniegt piezīmes par tiem.

Atbrīvojums attiecas tikai uz tām Pusēm, kuras konkrēti minētas 1. tabulā, tāpēc no maksājuma atbrīvotajām Pusēm būtu nekavējoties jāinformē Komisija (7) par visām ar tām saistītajām izmaiņām (piemēram, pēc nosaukuma, juridiskās formas vai adreses maiņas vai jaunu montāžas subjektu izveides).

Ja informācija mainās, Pusēm, kas atbrīvotas no maksājuma, būtu jāsniedz visa attiecīgā informācija, jo īpaši par visām izmaiņām tajās darbībās, kas saistītas ar montāžas darbībām. Attiecīgā gadījumā Komisija atbilstoši atjauninās informāciju.

3. INFORMĀCIJAS ATJAUNINĀŠANA PAR PUSĒM, KAS ATBRĪVOTAS NO MAKSĀJUMA VAI KURĀM MAKSĀJUMS ATLIKTS

2. tabulā uzskaitītās Puses, kas atbrīvotas no maksājuma vai kurām maksājums atlikts, laikposmā no 2019. gada 2. maija līdz 2020. gada 20. februārim ir informējušas Komisiju, ka ir mainījusies informācija par tām, proti, nosaukums, juridiskā forma un adrese. Komisija, izskatījusi iesniegto informāciju, secināja, ka minētās izmaiņas neietekmē montāžas darbības, ņemot vērā Regulā (EK) Nr. 88/97 izklāstītos atbrīvojuma vai atlikšanas nosacījumus.

Via del Lavoro 22,

Via del Lavoro 22,

Speedcross di Torretta Luigi & C. s.n.c.

Lai gan saskaņā ar Regulas (EK) Nr. 88/97 7. panta 1. punktu atļautais minēto Pušu atbrīvojums no paplašinātā maksājuma vai tā atlikšana netiek skarts, būtu jāatjaunina informācija par šīm Pusēm.

4. MAKSĀJUMU SAMAKSAS ATLIKŠANA IZSKATĪŠANAI PAKĻAUTAJĀM PUSĒM

Frog Bikes Manufacturing Ltd

Praça do Município 8, Sala 1D,

Am Maikamp 8-12,

5. IZSKATĪŠANAI PAKĻAUTO PUŠU MAKSĀJUMU SAMAKSAS ATLIKŠANAS ATCELŠANA

Komisija 2019. gada 3. jūlijā no minētās Puses saņēma lūgumu atsaukt pieteikumu par atbrīvojumu, savukārt tā pamatotības izskatīšana turpinājās un paplašinātā maksājuma samaksa tika atlikta.

Komisija pieņēma šo atsaukumu, un līdz ar to būtu jāatceļ paplašinātā maksājuma samaksas atlikšana. Paplašinātais maksājums būtu jāiekasē no minētās Puses iesniegtā atbrīvojuma lūguma saņemšanas dienas, proti, no dienas, kad stājās spēkā atlikšana, proti, 2018. gada 25. oktobra.

6. ATBRĪVOJUMA ATĻAUJAS ATSAUKŠANA

5. tabulā uzskaitītās no maksājuma atbrīvotās Puses laikposmā no 2019. gada 30. jūnija līdz 2020. gada 3. februārim paziņoja Komisijai: par savas darbības izbeigšanu (Bicicletas Monty S.A.) un par atteikšanos no paplašinātā maksājuma atbrīvojuma (Gor Kolesa, proizvodnja koles, d.o.o.).

Attiecīgi saskaņā ar labas pārvaldības principu būtu jāatsauc atļauja atbrīvojumam no paplašinātā maksājuma samaksas attiecībā uz abām no maksājuma atbrīvotajām Pusēm, kas uzskaitītas 5. tabulā.

IR PIEŅĒMUSI ŠO LĒMUMU.

1. pants

Ar šo šā panta tabulā uzskaitītās Puses atbrīvo no Ķīnas Tautas Republikas izcelsmes velosipēdiem ar Padomes Regulu (EEK) Nr. 2474/93 (9) noteiktā galīgā antidempinga maksājuma, kas ar Regulu (EK) Nr. 71/97 paplašināts, attiecinot to uz konkrētu velosipēda daļu importu no Ķīnas Tautas Republikas.

Saskaņā ar Regulas (EK) Nr. 88/97 7. panta 2. punktu atbrīvojumi stājas spēkā dienā, kad saņemti minēto Pušu lūgumi. Attiecīgie datumi ir norādīti ailē “Spēkā stāšanās diena”.

Šie atbrīvojumi attiecas tikai uz Pusēm, kuras konkrēti minētas šā panta tabulā.

No maksājuma atbrīvotās Puses nekavējoties informē Komisiju par izmaiņām to nosaukumos un adresēs, sniedzot visu attiecīgo informāciju, jo īpaši par visām izmaiņām to darbībās, kas saistītas ar montāžas darbībām, ņemot vērā atbrīvojuma nosacījumus.

No maksājuma atbrīvotās Puses